stanford-oval/wikipedia huggingface dataset:
אינגרס (משחק)
תרבות והשפעה חברתית

Ingress מתאפיין בתרבות אשר התפתחה סביב המשחק. שחקנים ותיקים משתי הקבוצות מפתחים "גאוות יחידה" התאפיינת בלבישת ביגוד בצבע הקבוצה בעת אירועים מרכזיים, קעקועים הקשורים לסיפור הרקע של המשחק, מעקב צמוד אחר העלילה המתפתחת ועוד.
בנוסף, שחקנים רבים מדווחים כי המשחק שינה דפוסי פעילות בחייהם בכך שאילץ אותם להסתובב מחוץ לבית, פעמים רבות ברגל או באמצעות אופניים, ובכך עודד אותם לבצע פעילות גופנית רבה יותר, לפגוש שחקנים נוספים מקבוצתם ולנהל אינטראקציה חברתית.
ביולי 2016 השיקה Niantic בשיתוף פעולה עם נינטנדו את המשחק פוקימון גו שמבוסס על אינגרס, וזכה להצלחה מסחררת. על אף שהיה זמין להורדה באופן רשמי במדינות ספורות בלבד זהו המשחק שהורד בשבועיים הראשונים להשקתו יותר מכל משחק אחר. בתוך שבוע מיום השקתו הוא הפך לבעל מספר המשתמשים היומיים הגבוה ביותר בכל הזמנים, ובכך עקף את קנדי קראש סאגה.
Home Movies

| --- | --- |

Home Movies
 סוגה:  אנימציה/ סאטירה / קומדיית מצבים
 יוצרים:  ברנדון סמול, לורן בוצ'ארד 
 מדבבים:  ברנדון סמול ועוד
 ארץ מקור:  ארצות הברית 
 שפות:  אנגלית 
 מספר עונות:  4 
 מספר פרקים:  52 
 הפקה
 אורך פרק:  23-21 דקות
 שידור
 רשת שידור:  Cartoon Network
 תקופת שידור מקורית:  26 באפריל 1999 – 4 באפריל 2004
 קישורים חיצוניים
 אתר רשמי
 דף התוכנית ב-IMDb
 
Home Movies היא סדרת אנימציה אמריקאית שהוקרנה במהלך השנים 1999–2004 בערוץ קרטון נטוורק. יוצר הסדרה, התסריטאי הראשי והמוזיקאי הוא ברנדון סמול.
הסדרה עוסקת בילד בן שמונה בשם ברנדון סמול הנקרא על שם יוצר הסדרה. ברנדון חי עם אמו, פאולה, שהיא גרושה ומובטלת, ועם אחותו המאומצת, ג'וסי. התחביב של ברנדון הוא הפקת סרטים בתקציב זעום ובשוט אחד במצלמת וידאו ביתית. חבריו משמשים כצלמים ושחקנים בסרטים אותם הוא כותב ומביים, ואף משתתף בהם. העלילה מתרחשת בביתם וכן בבית הספר בו הוא לומד.
הסדרה שוברת מוסכמות בכך שהיא מטפלת בנושאים יומיומיים שאינם תואמים אידיאלים משפחתיים. רבים מהדמויות, כולל ברנדון סמול באים ממשפחות חד הוריות, המורה להתעמלות הוא בריון המתעלל במורים אחרים ומתחיל עם אמא של ברנדון וכדומה. התובנות העמוקות באות תמיד מצידם של הילדים.
הסדרה עשויה בסגנון מאוד פשוט המזכיר ציורי ילדים, אך עם זאת, הטקסטים נשמעים אמינים ומציאותיים ומהולים בציניות רבה. ייחודם של הטקסטים נוצר בעקבות התסריט המעורפל המאפשר לשחקנים לאלתר ולתת את הפירוש שלהם בתוך הטקסט.
הסדרה שודרה בקנדה ובארצות הברית.
דמויות מרכזיות

ברנדון סמול (ברנדון סמול) - הדמות המרכזית בסדרה, בן 8, יוצר סרטים.
פאולה סמול (פאולה פאונדסטון, ג'נין דיטוליו) - אמו החד הורית והמובטלת של ברנדון.
ג'וסי סמול (לורן בוצ'ארד) - אחותו המאומצת של ברנדון.
ג'יסון פנופוליס (ג'ון בנג'מין) - החבר הילדותי של ברנדון
מליסה רובינס (מליסה ברדין גלסקי) חברה של ברנדון, בת להורים גרושים.
ג'ון מקגורק (ג'ון בנג'מין) - מאמן הכדורגל, טיפש, שמן, אלכוהוליסט ורחוק מלהוות דוגמה חיובית לילדים. כישרונו העיקרי הוא מתן עצות גרועות.
ספיידרמן (משחק וידאו, 2018)

| --- | --- |

עטיפת המשחק
 כללי
 תאריך הוצאה:  PlayStation 4   7 בספטמבר 2018   PlayStation 5   12 בנובמבר 2020   Microsoft Windows   12 באוגוסט 2022
 סוגה:  משחק פעולה-הרפתקאות
 פיתוח:  Insomniac Games   Nixxes Software‏ (Windows)
 הוצאה לאור:  Sony Interactive Entertainment
 ארץ מקור:  ארצות הברית 
 שפות:  רוסית 
 הפצה:  Sony Interactive Entertainment   PlayStation PC‏ (Windows)
 עיצוב:  קמרון כריסטיאן   ג'יימס קופר   מייק דלי   ג'ואל גודסל   מארק סטוארט
 סדרה:  ספיידרמן
 הערות:  עבור גרסת המחשב נדרשת מערכת הפעלה של 64 סיביות מסוג חלונות 10 ומעלה. דרישות המערכת המינימליות למחשב מותאמות עבור הרצת המשחק בהגדרות גרפיות נמוכות, רזולוציה של 720p וקצב פריימים של 30fps. הדרישות המומלצות מותאמות עבור הרצת המשחק בהגדרות גרפיות בינוניות, רזולוציה של 1080p וקצב פריימים של 60fps.
 דרישות תוכנה
 מנוע משחק:  Insomniac Engine
 מצבי משחק:  שחקן יחיד
 דירוג:  T ‏(ESRB)
 פלטפורמות:  פלייסטיישן 4   פלייסטיישן 5   Microsoft Windows
 מדיה:  DVD, הורדה דיגיטלית
 המשחק הבא:  ספיידרמן: מיילס מוראלס (2020)   ספיידרמן 2 (2023)
 דרישות מערכת
 מעבד:  מינימום: אינטל Core i3-4160  מומלץ: אינטל Core i5-4670 או AMD Ryzen 5 1600
 זיכרון:  מינימום: 8GB  מומלץ: 16GB
 כרטיס מסך:  מינימום: Nvidia GeForce GTX 950 או AMD Radeon RX 470  מומלץ: Nvidia GeForce GTX 1060 6GB או AMD Radeon RX 580 8GB
 מקום פנוי:  75GB (התקנה על כונן SSD מומלצת)
 
 אתר רשמי
 
ספיידרמן (באנגלית: Marvel's Spider-Man, נקרא בקצרה גם Spider-Man) הוא משחק וידאו מסוגת הרפתקאות-פעולה וגיבורי-על בעל עולם פתוח, מבוסס על דמותו של גיבור-העל ספיידרמן ממארוול קומיקס, שפותח על ידי חברת Insomniac Games ומופץ על ידי Sony Interactive Entertainment, שיצא לאור ב-7 בנובמבר 2018 לקונסולת המשחקים פלייסטיישן 4. .
כמו כן, יצא המשחק ב-12 בנובמבר 2020 לקונסולת המשחקים פלייסטיישן 5 וב-12 באוגוסט 2022 למחשבים אישיים, תחת השם Marvel's Spider-Man Remastered.
עלילת המשחק פורסת סיפור מקורי וחדש אודות דמותו של ספיידרמן, שאינו קשור לשום עיבוד כלשהו שנעשה עד כה על דמותו של פיטר פארקר / ספיידרמן.
עם יציאתו לשוק, המשחק התקבל בביקורות חיוביות, והמבקרים שיבחו את המשחק וכינו אותו "משחק גיבורי-העל הטוב ביותר שנעשה עד כה", ושיבחו את המשחקיות, מערכת הקרבות ומכניקת ההתנודדות מהקורים, את הגרפיקה, קו העלילה המקורי ואת העיצוב המדויק להפליא של ניו יורק סיטי. למרות הביקורות החיוביות והמשבחות, על המשחק נמתח ביקורת בשל חוסר יכולתו להתחדש בתוכן מקורי הממלא את עולמו הפתוח.
משחקיות

המשחק כולל מצב עולם פתוח המבוסס על ניו יורק סיטי המודרנית, והוא משוחק מנקודת מבט שלישית. המשחק מציג מערכת קרבות משוכללת המשלבת בתוכה סדרת מהלכים ריאלסטית, יתרון חוש-העכביש של ספיידרמן ומהלכי סיום. בין המהלכים השונים, ספיידרמן מסוגל להדוף את האויבים שלו ולתלות אותם אל מעבר לגגות הבניינים השונים באמצעות הקורים שלו. השחקן, כספיידרמן, מסוגל לנצל את יכולותיו המיוחדות להתנייד ברחבי העיר באמצעות קורי העכביש, טיפוס על קירות ואף לנצל אלמנטי משחקיות שונים כמו ניתורי פארקור, ייצור ושימוש בגאדג'טים שונים ומשוכללים, החלפת חליפות אלטרנטיביות בעלות יכולות שונות ומגוונות. לאורך המשחק, מוצגים לשחקן שלושה עצי יכולות: טווה הקורים (Webslinger), המגן (Defender) והחדשן (Innovator), באמצעותם הוא יכול לקנות יכולות חדשות שמשדרגים ומחזקים את דמותו של ספיידרמן. נוסף למצב עולם הפתוח, המשחק כולל גם מצבי לחימה בסביבה מרובת אויבים, מצבי התגנבות ואירועי תגובה מהירים ("Quick time event"). במשחק, השחקן משחק לרוב את דמותו של ספיידרמן, ועם זאת, בנקודות מסוימות בעלילה מתאפשר לו לשחק את דמותו של פיטר פארקר, מרי ג'יין ווטסון ומיילס מוראלס - לרוב, כפיטר פארקר, השחקן נדרש לפתור חידות ופאזלים שונים הדורשים חשיבה והיגיון וכמרי ג'יין וכמיילס, השחקן נדרש להתגנב על מנת להגיע לאזורים מסווגים.
עלילה > דמויות

בנוסף לדמויותיהם של פיטר פארקר/ספיידרמן (בדיבובו של יורי לוונטל), מרי ג'יין ווטסון (לורה ביילי) ומיילס מוראלס (נאדג'י ג'טר), מופיעים במשחק דמויותיהם של מיי פארקר (ננסי ליניארי), נורמן אוסבורן (מארק רולסטון), הארי אוסבורן (סקוט פורטר), יורי ואטאנבה (טארה פלאט), ג'יי ג'ונה ג'יימסון (דארין דה פול), ג'פרסון דייוויס (ראסל ריצ'רדסון), ריו מוראלס (ז'אקלין פינו) וסילבר סאבלינובה/סילבר סייבל (ניקול אליז). נוסף על כן, במשחק ניתן לראות את הביוגרפיה של מורגן מייקלס (פיל מוריס), ואף ניתן לראות את סטן לי בהופעת אורח.
במשחק מופיעים נבלים שונים מגלריית הנבלים של ספיידרמן וכן משאר היקום של מארוול קומיקס: מרטין לי/מיסטר נגטיב (סטיבן אויונג), וילסון פיסק/קינגפין (טראביס וילינגהאם), הרמן שולץ/שוקר (דייב בי. מיטשל), מקס דילון/אלקטרו (ג'וש קיטון), אלכסיי סיטסביץ'/ריינו (פרד טטסיורה), מק גארגן/העקרב (ג'וש ספייסק), אדריאן טומס/הנשר (דווייט שולץ), טוני מאסטרס/טאסקמאסטר (בריאן בלום), סקרובול (סטפני למלין), לוני לינקולן/טומסטון (קורי ג'ונס) ואוטו אוקטביוס/דוקטור אוקטופוס (ויליאם סאליירס). בחבילות ההרחבה הניתנות להורדה מופיעות דמויותיהם של פלישיה הארדי/החתולה השחורה (אריקה לינדבק), בוס המאגיה ראש פטיש (קית' סילברסטיין) ואביה של פלישיה וולטר הארדי (דניאל ריורדן).
המשחק כולל מספר מקומות ואזכורים לדמויות אחרות מיקום מארוול, כמו מגדל האוונג'רס, שגרירות ואקאנדה, הסנקטום סנקטאורום, משרד החקירות "נלסון ומורדוק", "אליאס חקירות", חברת פינוי ההריסות "בקרת נזקים", תאגיד האנרגיה "רוקסון" ואוניברסיטת אמפייר סטייט. המשחק כולל גם מספר מקומות שקיימים גם במציאות כמו מגדל החירות, בניין אמפייר סטייט, מדיסון סקוור גארדן ובניין קרייזלר.
עלילה > רקע

במהלך עלילת המשחק, דמותו של פיטר פארקר היא בת 23, לאחר שסיים קולג' ופעל שמונה שנים תחת זהותו של ספיידרמן והוא כבר מיומן בתפקידו כמגן ניו יורק סיטי. לאורך השנים, ספיידרמן סייע לרוב למשטרת ניו יורק ולקפטן יורי ואטאנבה ממשטרת ניו יורק במניעת ועצירת פשעים בעיר. בנוסף, פיטר התפטר מעבודתו ככתב-צלם ב"דיילי ביוגל" וכעת הוא עובד כמתמחה של דוקטור אוקטביוס ועוזר לו במחקרו לפיתוח השתלת טכנולוגיית איברים מלאכותית בבני אדם, ואילו מרי ג'יין תפסה את מקומו ככתבת ב"דיילי ביוגל" ואף נפרדה ממנו. בנוסף, בחלוף שמונה השנים, דודתו של פיטר, דודה מיי, החלה להתנדב במחסה לחסרי בית בראשותו של מרטין לי.
עלילה > תוכן להורדה > ספיידרמן: העיר שלעולם לא ישנה

ב-3 בספטמבר 2018, חברת "Insomniac Games" פרסמה פרטים חדשים אודות ספיידרמן: העיר שלעולם לא ישנה (Spider-Man: The City That Never Sleeps), חבילת תוכן המציגה קו עלילה חדש הניתן להורדה בתשלום נוסף שיכלול שלושה פרקים ויופץ בחנות המקומית של הפלייסטיישן כל חודש ממועד יציאת המשחק הרשמי לשוק.
השוד (The Heist) - הפרק הראשון בחבילת התוכן יציג את דמותה של פלישה הארדי / החתולה השחורה ועלילתו תתמקד בהשפעת חזרתה לניו יורק סיטי על ספיידרמן. הפרק יצא לשוק ב-23 באוקטובר 2018.
מלחמת הטריטוריות (Turf Wars) - הפרק השני בחבילת התוכן. הפרק יצא לשוק במהלך נובמבר 2018.
בטנת כסף (Silver Lining) - הפרק השלישי האחרון בחבילת התוכן. הפרק יצא לשוק במהלך דצמבר 2018.
פיתוח

המשחק מהווה את משחקם הראשון של חברת "Insomniac Games" המבוסס על חומר קיים לאחר 22 שנים בהם החברה פיתחה משחקים מקוריים, כגון ספירו, ראצ'ט וקלאנק, ורסיסטנס. בריאן אינטיאר, המפיק של "Sunset Overdrive" ומנהל הקהילה לשעבר של "Insomniac Games", שימש בתפקיד הבמאי היצירתי הראשי של המשחק, וראיין סמית' שימש בתפקיד במאי המשחק. המשחק משתמש בגרסה שונה של המנוע שנעשה בו שימוש ב-"Sunset Overdrive". המשחק כולל את צוות ההפקה הגדול ביותר עבור "Insomniac Games". המשחק הוכרז במהלך מסיבת העיתונאים של E3 ב-13 ביוני. משחק זה הוא הראשון בסדרת משחקים שמופקים בשיתוף פעולה בין "Insomniac Games" ו-"Sony Interactive Entertainment" ומסמן את תחילת האסטרטגיה החדשה של מארוול לעבוד עם "חברות המשחק הטובות ביותר" על הדמויות שלהם.
באפריל 2017, ראיין פנאגוס, סגן נשיא ועורך בכיר של "Marvel Digital Media", הצהיר שהמשחק ייצא לשוק בשנת 2017. בכנס של E3 2017 של סוני, הדגמת המשחקיות הראשונה הוצגה והוכרז שהמשחק ייצא לשוק במהלך שנת 2018. ב-30 ביולי 2018, המשחק עבר תהליך הזדהבות והוא יצא לשוק ב-7 בספטמבר 2018. בנוסף, מהדורה מוגבלת לפלייסטיישן 4 פרו יצאה לשוק יחד עם המהדורה המקורית באותו יום.
יורי לוונטל הוא השחקן שסיפק את הקול ואת לכידות התנועה עבור דמותו של ספיידרמן במשחק. בתחילת 2015, לוונטל קיבל את התפקיד לאחר שנדחה ב-"Insomniac Games" ומכיוון שהוא כבר גילם את אחת הדמויות הראשיות ב-"Sunset Overdrive", אבל בסופו של דבר התסריטאי הראשי של המשחק, ג'ון פאקווט, שכנע את הסטודיו כדי ללהק אותו לתפקיד בשל אמונו ביכולתו של לוונטל. לוונטל עבד עם שני פעלולנים לאורך כל המשחק, וניסה להבדיל בין הקולות שלו עבור דמותו של פיטר פארקר ועבור דמותו של ספיידרמן, אבל חשב שהם לא יכולים להיות שונים לחלוטין וכתוצאה מכך בילה כמות זמן גדולה בניסיונות עיוות ושינוי ביצועי הקול שלו על מנת להשיג איזון. ג'ון פאקווט, כריסטוס גייג', בן ארפמן ודן סלוט כתבו את התסריט של המשחק, והמלחין ג'ון פאסאנו חיבר את הפסקול שלו.
ביקורות > מכירות

בשבוע בו הוא יצא לשוק, המשחק מכר כמות עותקים יותר מכל משחק אחר שיצא לשוק בשנת 2018, והמחקר של "Chart-Track" דיווח על כך שהמשחק הוא המשחק הנמכר ביותר עם יציאתו לשוק בבריטניה מאז המשחק "Call of Duty: World War 2" שיצא לשוק בשנת 2017. המשחק הפך למשחק הווידאו הנמכר ביותר המבוסס על הדמות המפורסמת, כמו כן הפך גם למשחק הווידאו הממותג ביותר בכל הזמנים. המשחק המשיך למכור 3.3 מיליון עותקים בשלושת הימים הראשונים לשחרורו, שיא של המהדורה הראשונה שנמכרה במהדורה הראשונה של משחק הווידאו של "Sony Interactive Entertainment", ועקף את "God of War" שיצא לשוק רק חמישה חודשים קודם לכן. המשחק גרף כ-198,000,000 דולר במכירות, והתעלה על הסרט "ספיידרמן: השיבה הביתה" שגרף 117,000,000 דולר בקופות בסוף השבוע הראשון ליציאתו לאקרנים.
ביקורות > פרסים ומועמדויות

בכנס הגיימס-קון שנערך בשנת 2018, המשחק היה מועמד בקטגוריית "משחק הפעולה הטוב ביותר" וזכה בקטגוריית "משחק פלייסטיישן 4 הטוב ביותר".
הערות שוליים

↑  Entertainment Software Rating Board‏, Spider-Man Rating (באנגלית)
↑  "Marvel's Spider-Man E3 Free Roam gameplay". Youtube. Retrieved May 11, 2018.
↑  "AVENGERS: INFINITY WAR IRON SPIDER SUIT REVEALED FOR SPIDER-MAN ON PS4". IGN. Retrieved 27 April 2018.
↑  Yin-Poole, Wesley. "Spider-Man PS4 gets the cool Iron Spider suit from Avengers: Infinity War". Eurogamer. Retrieved 27 April 2018.
↑  "No you craft specific suits but you can swap suit abilities". Twitter. Retrieved 27 April 2018.
↑  Intihar, Bryan (October 30, 2017). "Marvel's Spider-Man: New Trailer Features Aunt May, MJ & More". PlayStation Blog. Retrieved October 31, 2017.
1 2  Dornbush, Jonathon (April 4, 2018). "Marvel's Spider-Man Gameplay, Story Details Revealed". IGN. Retrieved April 7, 2018.
1 2  Peppiatt, Dom (June 14, 2017). "Insomniac's Spider-Man Will Be Set in an Entirely New Universe, Miles Morales 'More Than a Cameo'". PlayStation Trophies. Retrieved June 14, 2017.
↑  "Spider-Man PS4 Release Date, E3 2018 Gameplay, Hands-On Preview Impressions, Sinister Six Villains - Everything We Know". USgamer. June 15, 2018. Retrieved June 20, 2018.
↑  Mithaiwala, Mansoor (September 6, 2018). "Marvel's Spider-Man PS4 Ending Explained". Screen Rant. Valnet Inc. Retrieved September 7, 2018.
↑  Marnell, Blair (September 10, 2018). "Spider-Man PS4 Writers Explain the Changes to Spidey, MJ's Job, Doc Ock, and More". Syfy. Retrieved September 13,2018.
↑  Wales, Matt (September 3, 2018). "Insomniac details Spider-Man's post-launch story DLC The City That Never Sleeps". Eurogamer.
↑  Santangelo, Nick. "SPIDER-MAN IS THE FASTEST-SELLING GAME OF THE YEAR IN THE UK". IGN. Retrieved 10 September 2018.
↑  Phillips, Tom. "Spider-Man PS4 is the fastest-selling game of the year so far". Eurogamer. Retrieved 10 September 2018.
↑  גיא דהן, "המשחק Spider-Man מכר כ-3 מיליון עותקים בשלושת ימיו הראשונים בשוק", באתר "ויגיימס", ‏20 בספטמבר 2018
↑  Blumenthal, Eli (September 20, 2018). "Marvel's 'Spider-Man' for PlayStation 4 swings to a record-breaking opening". USA Today. Retrieved September 20, 2018.
↑  Ramée, Jordan (15 August 2018). "Gamescom 2018: Award Nominees Include Marvel's Spider-Man, Assassin's Creed Odyssey, And More". GameSpot. Archived from the original on 17 August 2018.
↑  Valentine, Rebekah (21 August 2018). "Microsoft's Moon Studios, Activision Blizzard stand out in Gamescom Awards". GamesIndustry.biz.
הפאנל של המשחק במהלך כנס ה-E3 2018.
המעבדה של דקסטר

| --- | --- |

אריזת הקלטת
 סוגה:  הנפשה מדע בדיוני קומדיה
 יוצרים:  גנאדי טרטקובסקי
 בימוי:  רוב רנזטי, רוברט אלוורז, רומן פטקוב, קרייג מקראקן, פול ראדיש, כריס סבינו 
 מדבבים:  אדי דיזן (Mandark) קנדי מילו (Dexter) כריסטין קוונאו (Dexter) אליסון מור סאם לרנר 
 ארץ מקור:  ארצות הברית ארצות הברית
 שפות:  אנגלית 
 מקום התרחשות:  קליפורניה 
 מספר עונות:  4
 מספר פרקים:  79
 הפקה
 מפיקים בפועל:  לארי הובר 
 חברת הפקה:  Image Production House, אולפני ההנפשה של קרטון נטוורק, האנה-ברברה 
 הפצה:  האחים וורנר טלוויזיה 
 אורך פרק:  22 דקות
 שידור
 רשת שידור:  Cartoon Network
 רשת שידור בישראל:  Cartoon Network ערוץ הילדים yesVOD Kids
 תקופת שידור מקורית:  28 באפריל 1996 – 20 בנובמבר 2003
 קישורים חיצוניים
 אתר רשמי
 דף התוכנית ב-IMDb
 
המעבדה של דקסטר (באנגלית: Dexter's Laboratory) היא סדרת טלוויזיה מונפשת קומית אמריקאית בת 79 פרקים שנוצרה על ידי גנאדי טרטקובסקי. עלילת הסדרה מספרת על דקסטר, ילד חנון גאון המחזיק בביתו מעבדה סודית שנאלץ להתמודד עם הטרדותיה של אחותו, היודעת על קיומה של המעבדה. הסדרה הופקה לערוץ Cartoon Network על ידי האנה-ברברה בין השנים 1996 ו-1999 ו-2001 עד 2003.
בישראל שודרה בערוץ Cartoon Network, בערוץ הילדים (במהלך רצועת השידור טלמאניה), וב-yesVOD Kids. הסדרה לא דובבה לעברית, מלבד הפרק "דקסטר, תגרד!" (באנגלית: Chicken Scratch) ששודר בבתי הקולנוע יחד עם עליית הסרט "בנות הפאוור פאף: הסרט" לאקרנים.
תקציר העלילה

עלילתה החוזרת של הסדרה עוסקת בדקסטר, גאון בן שמונה שרוקח ניסיונות והמצאות במעבדה הסודית שבביתו, כשאחותו הגדולה, דידי, ואחר כך גם ילד אחר, מנדארק, מחבלים בניסויו (הם למעשה היחידים מלבדו שיודעים על קיום המעבדה). פרק סיום בשם "אגו טריפ" שודר בשנת 1999, אך אף שנועד לחתום את הסדרה נוספו לה עונה שלישית ורביעית שטרטקובסקי לא היה מעורב ביצירתן, ולא זכו להצלחה רבה בניגוד לקודמות.
הדמויות הראשיות

דקסטר – גיבור הסדרה, ילד חנון גאון בן שמונה בעל מעבדה סודית. מדען צעיר ומטורף, בעל מבטא גרמני, העוסק גם בהצלת העולם בשעות הפנאי. נבון בצורה יוצאת דופן אך אינו בנוי ולו במעט לפעילות גופנית וחסר מזל.
דידי – אחותו הגדולה של דקסטר. דמותה של דידי מוצגת כקלת דעת, אופטימית וחובבת בלט. דידי יודעת על המעבדה הסודית של דקסטר ונוטה מזה שנים רבות לחבל בניסוייו של אחיה. בשל כך הניסויים יוצאים משליטה ומסבכים את שניהם, יחד או לחוד.
אמא – אימו חובבת הסדר והניקיון של דקסטר. היא אינה יודעת על דבר קיומה של המעבדה אך לפעמים היא עדה למראה החיצוני של דקסטר שמשתנה בעקבות ניסויים אותם הוא עורך על עצמו. באחד הפרקים נחטפת על ידי מנדארק ונכלאת במעבדתו, כאשר זה מחופש אליה ומנסה לזכות באמונו של דקסטר כדי להיכנס למעבדתו הסודית. עוטה כפפות מטבח בגלל היותה מיזופובית, כשאת הכפפות עצמן קיבלה מאביו של דקסטר ביום שבו הן הכירו.
אבא – אביו של דקסטר. מכור לפעילויות פנאי. הוא היה בעברו נער די מוזנח כשהוא הכיר את אימו של דקסטר.
קוף - קוף מחמד החי ומשמש כחיית המעבדה של דקסטר. ניסוייו של האחרון הפכו את הקוף לגיבור-על המציל את העולם, כשדקסטר אינו יודע על כך.
מנדארק – ילד גאון ואויבו המושבע של דקסטר. אחותו נקראת אולגה אסטרונומונוב ומכונה "להלהואוה". בכל פעם רוקם מנדארק מזימה חדשה כדי לשבש את ניסוייו של דקסטר ובאחד הפרקים אף מתחזה לאמו של דקסטר (שבאותה עת כלואה במעבדה של מנדארק) כדי להיכנס למעבדה הסודית. בעונה 3 מתגלה כי הוריו של מנדארק הם היפים טבעוניים, וכשהוא נולד, הם העניקו לו את השם "סוזן", והוא שונא אותם על כך. (פרטי עלילה אלו נראים כסתירה לשתי העונות הקודמות בהן נרמז כי הוא ממוצא רוסי)
היי ארנולד!

| --- | --- |

 סוגה:  אנימציה / דרמה קומית
 יוצרים:  קריג ברטלט
 מדבבים:  תורן קאודל ג'מיל וולקר סמית' פרנססקה מרי סמית' סם גיפלדי דן קסטלנטה טרס נקנילה
 מדבבים בעברית:  אינה מדובבת לעברית
 ארץ מקור:  ארצות הברית
 שפות:  אנגלית ועוד כמה שפות
 מספר עונות:  5
 מספר פרקים:  100
 הפקה
 חברת הפקה:  Snee-Oosh, אולפני ההנפשה של ניקלודיאון 
 הפצה:  פרמאונט, הולו 
 מוזיקה:  ג'ים לאנג 
 אורך פרק:  23 דקות
 שידור
 רשת שידור:  ניקלודאון
 רשת שידור בישראל:  ערוץ 2 ניקלודאון ישראל ערוץ 10
 תקופת שידור מקורית:  7 באוקטובר 1996 – 8 ביוני 2004
 תקופת שידור בישראל:  1996 – 2013
 קישורים חיצוניים
 www.nick.com/hey-arnold/
 דף התוכנית ב-IMDb
 
היי ארנולד! (באנגלית: !‏Hey Arnold) היא סדרת אנימציה אמריקאית ששודרה בערוץ ניקלודיאון החל מה-7 באוקטובר 1996 עד ל-8 ביוני 2004. הסדרה שודרה בישראל בערוץ 2, ומאוחר יותר בערוץ ניקלודאון ובערוץ 10. הסדרה סובבת סביב ארנולד, תלמיד כיתה ד' שחי את חיו בעיר הגדולה ומתמודד עם מכשולים שהוא וחבריו פוגשים. בשנת 2002 יצא "היי ארנולד!: הסרט", סרט קולנוע באורך מלא המבוסס על הסדרה. ב-24 בנובמבר 2017 יצא סרט נוסף, בשם "היי ארנולד!: סרט הג'ונגל" בערוץ ניקלודיאון.
תקציר העלילה

ארנולד הוא ילד אמריקאי הידוע בצורת ראשו, הדומה לפוטבול. הוא גר בבית ההארחה של סבו וסבתו יחד עם חברו הטוב ג'רלד וחברתו הלגה. במהלך הסדרה ניתן לראות את הרפתקאותיו בשכונה.
דמויות

ארנולד (תורן קאודל): ארנולד הוא ילד רגיש ואוהב, הוא רואה את הטוב בכל אדם ותמיד מוכן לעזור לכל אחד.
ג'רלד ג'והנסן (ג'מיל וולקר סמית'): ג'רלד, חברו הטוב של ארנולד, בעל רעמת שיער, הוא ילד אמיץ שמתמודד עם קשיים ומתגבר עליהם. לג'רלד אח גדול ואחות קטנה שהוא לא מסתדר איתם. הוא נבחר לנשיא השכבה בבית הספר. ג'רלד חבר טוב של פיבי.
הלגה פטקי (פרנססקה מרי סמית'): הלגה היא ילדה עצבנית וקשוחה אבל בתוך תוכה היא רגישה ומאוהבת בארנולד. פעמים רבות נראה שהיא פורצת לביתו בלי שיראה וישנה בארון שלו. חברתה הטובה ביותר היא פיבי (הלגה תמיד אומרת לפיבי מה לעשות). להלגה אחות בת 17, אולגה, עמה היא מסוכסכת. ואולם באחד הפרקים, כאשר אולגה ולילה מבלות יחד, הלגה מקנאת בלילה על כך. הלגה שונאת את הרולד, הבריון של בית הספר שתמיד קורא לה בשמות.
הרולד ברמן: הרולד הוא בריון רשע שנשאר כמה פעמים בכיתה ד'. הוא אוהב את פטי הגדולה והקשוחה מכיתה ו'. הוא יהודי ובאחד הפרקים הוא לומד לבר מצווה. סיד וסטינקי תמיד לועגים לו, אך הרולד מכה את מי שמנסה לפגוע בו.
פיבי היירדל: פיבי, חברתה הטובה של הלגה, היא תלמידה חכמה, שאף הוקפצה כיתה בכיתה ו'. היא תמיד עונה נכון על כל השאלות וזוכה בחידונים של בית הספר.
בוב פטקי הגדול: בוב הגדול הוא אבא של הלגה, מוכר איתוריות בעל מזג שתלטני. נראה כי הוא מעדיף את אולגה, בתו הגדולה והמושלמת לכאורה, על פני בתו הקטנה הלגה.
מרים פטקי: אמא של הלגה, עקרת בית שמתקשה לשים לב למתרחש סביבה. היא תמיד שוכחת להכין אוכל להלגה, וגם היא מקדישה יותר תשומת לב לאולגה מאשר להלגה
סבא פיל (דן קסטלנטה): סבא של ארנולד שתמיד ממציא סיפורים משונים וחי בבית ההארחה עם אשתו.
טימברלי ג'והנסון: אחותו הקטנה של ג'רלד. מעריצה את וולי, הדינוזאור מהטלוויזיה. בעונות הראשונות היא רק בת 4 ובעונות היותר מאוחרות היא לומדת בכיתה א'.
ג'יימי-או ג'והנסון: אחיו הגדול של ג'רלד, בחור חטוב ששומר על גזרה והולך לחדר כושר, הוא כבר יכול לנהוג במכונית ויש לו ז'קט עם האות "F" עליו. הוא אוהב את שריס, הבחורה שמתעללת בו ללא ידיעתו.  תמיד הוא מנסה, בכל דרך אפשרית, להרגיז את ג'רלד וארנולד, בסוף הוא מתנצל אבל אחרי כל התנצלות הוא חוזר לסורו.
אוסקר קוקושקה: אוסקר הוא דייר בבית ההארחה אצל ארנולד, אנוכי וחושב רק על עצמו, הוא למד לקרוא בגיל מאוד מבוגר, ונשוי לאישה בשם סוזי שלמרות אהבתה אליו לפעמים קשה לה לחיות איתו.
אולגה פטקי: אולגה היא אחותה המושלמת של הלגה. תמיד מצליחה, זוכה בפרסים ומקבלת 100 בכל המבחנים. הלגה מקנאת בה, אבל אולגה לא מודעת לכך, ולכן רוצה בקרבתה של הלגה. פעם אולגה באה ללמד בכיתתה של הלגה כדי להשוויץ בקשר ה"נפלא" שיש בין האחיות. הסוף, הלגה ניסתה, ללא הצלחה, להרחיק את אולגה מחייה.
אוליבר טוויסט (סדרת הנפשה)

| --- | --- |

כרזת הסדרה
 מבוסס על:  "אוליבר טוויסט" מאת צ'ארלס דיקנס
 סוגה:  סדרת הנפשה, סדרה לכל המשפחה, סדרת קומדיה, סדרת הרפתקאות
 מדבבים:  ראו כאן
 מדבבים בעברית:  ראו כאן
 ארץ מקור:  ארצות הברית ארצות הברית צרפת צרפת
 שפות:  צרפתית/אנגלית (הסדרה דובבה לשפות נוספות, ביניהן עברית)
 מספר עונות:  1
 מספר פרקים:  52
 הפקה
 חברת הפקה:  Saban Entertainment Saban International Paris
 אורך פרק:  26 דקות
 שידור
 רשת שידור:  סינדיקציה (ארצות הברית) TF1 (צרפת)
 רשת שידור בישראל:  ערוץ הילדים Fox Kids
 תקופת שידור מקורית:  1 בפברואר 1996 – 12 בפברואר 1997
 תקופת שידור בישראל:  1997 – 2000
 קישורים חיצוניים
 דף התוכנית ב-IMDb
אוליבר טוויסט (באנגלית: Saban's Adventures of Oliver Twist) היא סדרת הנפשה צרפתית-אמריקאית לכל המשפחה, שהופקה על ידי Saban Entertainment ו-Saban International Paris, אשר מבוססת על רומן בעל אותו שם שנכתב על ידי צ'ארלס דיקנס.
הסדרה שודרה במקור בארצות הברית בסינדיקציה בדיבוב אנגלי, החל מ-1 בפברואר 1996 עד 12 בפברואר 1997, ואילו בצרפת היא שודרה בדיבוב צרפתי בערוץ TF1. בישראל הסדרה שודרה בדיבוב לעברית בערוץ הילדים ולאחר מכן בערוץ Fox Kids, החל משנת 1997 עד שנת 2000. לסדרה הופקה עונה אחת בעלת 52 פרקים באורך 26 דקות.
תקציר העלילה

הסדרה מבוססת על הרומן "אוליבר טוויסט", כאשר בה הדמויות מואנשות לחיות. הסדרה מתרחשת בלונדון במהלך המאה ה-19, ומתחילה כאשר אוליבר בורח מבית יתומים ופוגש את פרחח החמקמק, איתו הוא הולך לפייגן, בוס של כנופיה קטנה. בשביל להישאר בכנופיה, אוליבר מוכרח להוכיח את עצמו. באותו זמן המנהל של בית היתומים מנסה להחזיר את אוליבר חזרה אליו. במהלך הסדרה אוליבר וחבריו, פרחח החמקמק וצ'רלי בייטס, עוברים הרפתקאות שונות ועושים הכל בשביל למצוא את אמא של אוליבר.
דמויות

אוליבר טוויסט - כלב. יתום שברח מבית היתומים. מנסה למצוא את אמו.
פרחח החמקמק - ארנב. ערמומי בעל הרבה רעיונות.
צ'רלי בייטס - חזיר. טיפוס נינוח בעל חמדנות לאכול.
ננסי - חתולה. אדיבה וחביבה. חולמת להיות שחקנית.
הנסיכה אנושקה - כלבה. נסיכה רוסית.
פייגן - שועל. בוס של כנופיה קטנה.
המנהל - זאב. בעל בית היתומים שממנו אוליבר ברח. שולח פעמים רבות את סקראץ' וסניף לתפוס את אוליבר ואת חבריו.
סקראץ' וסניף - שני חתולים שעובדים אצל המנהל.
בילי סייקס - דוב חום. מאיים, סוחט ומפחיד כדי להרוויח כסף.
מדבבים

בימוי הדיבוב העברי בשנת 1997 נעשה על ידי סיון שביט, ואילו בשנת 2000 נעשה על ידי שרית וינו-אלעד. הדיבוב העברי הופק על ידי נטע בן צבי.
| שם דמות | מדבב/ת באנגלית | מדבב/ת בעברית |
| --- | --- | --- |
| אוליבר טוויסט | מונה מרשל | לירון לב |
| פרחח החמקמק | בריאן סידאל | דורון בן-עמי |
| צ'רלי בייטס | טוני פופ | סער בדישי |
| ננסי | מונה מרשל | נטלי פיק (1997) איריס זינגר (2000) |
| הנסיכה אנושקה | ברברה גודסון | סיון שביט |
| פייגן | בריאן ג'ורג' | צביקה שוורצברג |
| המנהל | ויל ראיין | ניר רון |
| סקראץ' |  | גיורא קנת (1997) שמחה ברבירו (2000) |
| סניף |  | דרור נחום (1997) שרון כהן (2000) |
בנוסף דיבבו בדיבוב העברי אביטל פסטרנק, אלברט כהן, אלי לולאי, אפי בן ישראל, דלית שחף ויורם יוספסברג.
ראו גם

אוליבר טוויסט